**JEGYZŐKÖNYV**

**Hidas Község Önkormányzat**

**Képviselő-testületének**

**2023. december 6.napján**

megtartott közmeghallgatásáról.

**JEGYZŐKÖNYV**

A jegyzőkönyv készült **2023. december 6. napján 16.00 órai kezdettel**

**Hidas** Község Önkormányzat Képviselő-testületének **nyilvános**közmeghallgatásán.

Az ülés helye**:**Hidas, Kossuth L. u. 50/II.

Polgármesteri Hivatal Tanácsterme

**Jelen voltak:**

1. Berg Csaba polgármester
2. Dr. Balázs Dalma Brigitta képviselő
3. Fábián Izabella képviselő
4. Fényes Endre képviselő
5. Kérő Imre képviselő
6. Steiner-Orosházi Szandra képviselő

**Valamint**:

Dr. Tóth Attila jegyző

Lórenczné Illés Anikó jkv. vezető

Az ülésről igazoltan távol volt: Borsosné Schwáb Rita alpolgármester.

**Berg Csaba** polgármesterköszöntötte a megjelenteket, és megnyitotta a közmeghallgatást. A jelenléti ív alapján megállapította, hogy a közmeghallgatás határozatképes, a megválasztott 7 fő képviselőből 6 fő jelen van. Elmondta, hogy BorsosnéSchwáb Rita alpolgármester jelezte, hogy az ülésen nem tud részt venni. Külön köszöntötte a lakosság részéről megjelent 26 fő érdeklődőt. Ismertette a napirendi pontokat.

A képviselő-testület 6 igen szavazattal, ellenszavazat és tartózkodás nélkül - az alábbi határozatot hozta:

**Hidas Község Önkormányzat Képviselő-testületének**

**80/2023. (XII.06.) számú határozata**

Az elfogadott napirendi pontok:

1. Beszámoló Hidas Község Önkormányzat 2023. évi munkájáról

Ea. Berg Csaba polgármester

1. Beszámoló a Hidasi Roma Nemzetiségi Önkormányzat 2023. évi munkájáról

Ea. Orsós Zoltán elnök

1. Az önkormányzat 2023. évi belső ellenőrzéséről szóló jelentés elfogadása.

Ea: Dr. Tóth Attila jegyző

1. Közérdekű kérdések, javaslatok.
2. **Beszámoló Hidas Község Önkormányzat 2023. évi munkájáról**

**Ea.: Berg Csaba polgármester**

**Berg Csaba** polgármester ismertette a jelenlévőkkel, hogy a 2022-es évi veszélyhelyzet ez évre is kihatott, nehezen telt az év, önhibájukon kívül, ez a pályázatokra is kihatott. A TOP-os csapadékvíz elvezetéses pályázat 100 millió forintos program, melyre még további forrás biztosítása szükséges. Ezen pályázati lehetőségen belül bölcsőde építésére 350 millió forintot nyertek, melynek kivitelezése a jövő év végére elkészül, a közbeszerzés folyamatban van, 26 érdeklődő volt eddig, december 14.-e a határidő. A háború miatti veszélyhelyzet 2024. május 24-ig került kihirdetve. Kiemelte, hogy nem minden pályázati forrás vonatkozik Hidasra, de TOP-os pályázaton belül nyáron talán folytatódhat a csapadékvíz elvezetése. Többen említették, hogy a Magyar Falu programon belül indulni kell és hogy megjelent. Ezt tudják, ahogy megjelent a pályázat már másnap ismertették, hogy forráshiány miatt nem is érdemes benyújtani. Ritka az olyan pályázat, amin nem indulnak el, és ez ezután is így lesz. Hét féle Magyar Falu pályázat van, 1-en lehet indulni, így próbálták a legmegfelelőbbet kiválasztani, egyeztetett és ígéretet kapott, hogy a jövőben játszótérre is lehet majd pályázni. A két régebbi játszótér felújítására gondolna itt. Járda felújításra nem nyertek, önerőből, saját költségvetés keretében próbálják majd megoldani. Sok kritikát kapott civil egyesületek vezetőitől, hogy amit csak tudnak, megvonnak az egyesületektől, nem tudnak vele dolgozni stb. sok minden már szinte rágalom kategória és hátráltatja őt a hasznos munkában. Nem reagált ezekre, de azt nem engedi meg, hogy a kollektívába éket próbáljanak ütni, nagyszerű kollektívával dolgozik, sok ellenőrzés volt a múltban, kiemelkedően beszélnek a kollégák munkájáról megyei szinten is, ezért nem engedi, hogy belepiszkoljanak, kioktassák őket a pályázattal stb. kapcsolatban, úgy érzi ki érdemlik a tiszteletet, két ciklusban nyert, ezek tények. Sok egyesületi tag erőt ad neki, nem vezetőkről van szó. Hidasi emberek is bíztatják, 600 szavazatot kapott, nem harcolta ki, végzi a munkáját, felelőtlenül nem ígér.

**Dr. Tóth Attila** jegyző ismertette, hogy a képviselő-testület döntéseinek végrehajtását a munkatársak végzik. Pályázatokkal kapcsolatban elmondta, hogy a kormányzati cél az, hogy minden település részesüljön a Magyar Falu támogatásában, figyelik, hogy ki nyert eddig, és ki nem. Minden esetben a testületi ülés elején ismerteti, hogy az előző ülés óta milyen intézkedések voltak. A hivatalban a Magyar Államkincstár pl. fél évig ellenőrzött, jó az együttműködésük az irányító hatósággal, többlet feladatot jelent a pályázat menedzselése. A hivatal bevétele a sikeres pályázatoknak köszönhetően 715 millió forint főösszeggel zárul, ez nagy eredmény.Jelen ülésen válaszolnak a feltett kérdésekre, ha nem tudnak, akkor 15 napon belül írásban teszik azt meg.

Ismertette a Csorba Győző Megyei Könyvtár 2022. évben végzett munkájáról szóló beszámolót.

A képviselő-testület egyhangúan -6 igen szavazattal, ellenszavazat és tartózkodás nélkül minősített többséggel - az alábbi határozatot hozta:

**Hidas Község Önkormányzat Képviselő-testületének**

**81/2023. (XII.06.) számú határozata**

Hidas Község Önkormányzat Képviselő-testülete a mellékelt előterjesztés szerinti tartalommal elfogadta a Csorba Győző Könyvtár 2022. évi szakmai tevékenységéről szóló CsGyK/58-1/2023. iktató számú beszámolót.

Határidő: azonnal

Felelős: Képviselő-testület

1. **Beszámoló a Hidasi Roma Nemzetiségi Önkormányzat 2023. évi munkájáról**

**Ea.:Orsós Zoltán elnök**

**Orsós Zoltán** a Hidasi Roma Nemzetiségi Önkormányzat elnöke ismertette önkormányzatuk 2023. évi munkáját.

**Dr. Tóth Attila** jegyző ismertette, hogy tegnap este érkezett Szarka Tibor György belső ellenőrtől az ellenőrzési jelentés-tervezet, melyet ezen ülés napirendjéhez javasolnak felvenni, hogy ez miatt ne kelljen rendkívüli testületi ülést majd összehívni.

1. **Belső ellenőrzési jelentés-tervezet elfogadása**

**Ea: Dr. Tóth Attila jegyző**

**Dr. Tóth Attila jegyző** ismertetteSzarka Tibor György belső ellenőr ellenőrzési jelentés-tervezetét, mely Hidas Község Önkormányzatnál a megvalósított, vagy megvalósítás alatt lévő, le nem járt fenntartási idejű pályázati támogatásokban vállalt kötelezettségek és indikátorok ellenőrzése tárgyában készült, ez két TOP-os pályázatot érintett. Az eredmény szerint a költségvetési szerv szabályszerű megvalósítást mutat, a közbeszerzési szakértőt igénybe vették, a teljesítés megfelelően történt, az indikátorok folyamatos ellenőrzése, a műszaki ellenőrrel az egyeztetés folyamatos volt, intézkedést nem állapított meg a jelentés.

**Fényes Endre** képviselő kérdése, hogy a beszámolót nem kellett elfogadja a testület, akkor ezt miért kell elfogadnia?

**Dr. Tóth Attila** jegyző válaszában elmondta, hogy a belső ellenőrzési terv határozattal való elfogadását jogszabály írja elő, a képviselői beszámolók ismertető jellegűek voltak, arról nem kellett határozatot hozni. Ezen napirendet részletesen külön rendkívüli ülésen is tárgyalhatják.

**Berg Csaba** polgármester tájékoztatta a képviselőket, hogy mivel a képviselők fenti napirendet nem fogadták el, arról nem kívántak szavazni, így holnap reggel 8 órára rendkívüli testületi ülést hív össze.

1. **Közérdekű kérdések, javaslatok**

**Dr. Tóth Attila** jegyző ismertette, hogy e napirenden belül közérdekű kérdéseket, javaslatokat tehetnek fel, egyedi, személyes, főleg szociális, hatósági ügyek hozzászólására nincs lehetőség, amennyiben jogsértést észlel, akkor jegyzőként figyelmeztetnie kell a hozzászólót.

**Mózesné Némethi Rita Erzsébet** a Hidasi Német Nemzetiségi Önkormányzat elnöke elmondta, hogy nekik szívügyük az un „Bakancsos Ház” kérdése, hogy a felújításával mi a helyzet, történt-e valami változás ott?

**Berg Csaba** polgármester válaszában elmondta, hogy nem terveztek beruházást ott, mert szűkös volt az idei évi költségvetés.

**ÖmbölinéBacher Anna** a Hidasi Táncegyesület vezetője kérdése, hogy Hidas községnek van-e Gyergyóalfaluval testvérkapcsolata, ha igen, miért ilyen elhanyagolt ez a kapcsolat, esetleg a lakosságot is bele lehetne vonni ebbe.

**Berg Csaba** polgármester válaszában elmondta, hogy van az említett településsel testvérkapcsolat, és Diedelsheimmel is, a pandémia, vírus és forráshiány miatt most nincs itt az ideje a szorosabb kapcsolatnak. Ha a művelődési házukat bezárják, akkor nem menne el szívesen a testvértelepülésekre.

**Vargyas Gergő** hidasi lakos kérdése, hogy 2023-ban a civil szervezetektől a támogatás meg lett vonva, mire lehet számítani 2024-ben?

**Berg Csaba** polgármester válaszában elmondta, hogy a 2023-as évi elvonásról a Képviselő-testület döntött, mivel egyedi áremelés miatt 32-szeres gázáremelésről kaptak számlát, ezért döntöttek úgy, hogy az első félévre megvonják a támogatásokat és második félévtől megnézik, hogy áll a költségvetés. Utána néztek, a második félévtől visszább mentek a számlák, ekkor felhívták az egyesületek vezetőit, mindenki mondjon egy számot, hogy mire lenne az idei évben szüksége, ezután amennyit az egyesületek kértek, szó nélkül elfogadták. A Sportkör elnökével is egyeztetett, elmondta, hogy 500 ezer forint kimenti őket, megkapták.2024-ben úgy érzi normalizálódik a helyzet, és visszatérhetnek a támogatások, esetleg emelés is, ha olyan lesz a helyzet. Kiemelte, hogy nem ellehetetleníteni szerették volna az egyesületek helyzetét, de látniuk kellett az anyagi helyzetet.

**Dr. Tóth Attila** jegyző hangsúlyozta, hogy önként vállalt feladat a civil szervezetek működése, jó helyzetbe kerültek eddig a támogatások miatt, de ez az önkormányzatnak nem kötelező feladata.

**Ömböli Ferenc** hidasi lakos kérdése, hogy a 2. félévet felülvizsgálva, mennyi támogatást kaptak az egyesületek?

**Berg Csaba** polgármester válaszában elmondta, hogy a sportegyesület 500 ezer, a táncegyesület 320 ezer, a polgárőr egyesület 80 ezer, tájházért egyesület 100 ezer támogatást és a borbarát egyesület nem tartott rá igényt, mert a rendezvényeit megtartotta már.

**Ömböli Ferenc** hidasi lakos gratulál az egyesületeknek, hogy ilyen szűkős anyagi helyzetben is kigazdálkodták a működésüket, a testület becsülje meg a civil szervezeteket és kapjanak erkölcsi támogatást. Nem folyt bele a közéletbe, de most azt tapasztalja, hogy több megbecsülést, szereplést kellene kapjanak a hidasi egyesületetek, szervezetek.

**Berg Csaba** polgármester elmondta, hogy az ék talán a tánccsoport. Akkor kezdődött a tavalyi évben elmérgesedni a helyzet, amikor bányásznapon nem került sor az egyesület fellépésére. A megkeresésére azt a választ kapta, hogy nem szeretnének táncosokat hozni a fellépésre. Talán szították és szítják is a tüzet, olyan emberek, akiket nem ismert önkormányzati szinten, nem látta őket rendezvényeken, pl. a legnagyobb eseményen a bányász emlékmű koszorúzásán. Úgy látja a tánccsoportnak nemcsak a polgármesterrel van problémája, nem könnyű szívvel lépett ki az egyesületből és követte őt más is, szeretné, ha békesség lenne.

**ÖmbölinéBacher Anna** köszöni a szép szavakat. A civil szervezeteknek a dolguk, feladatuk az, hogy a hagyományok megmaradjanak. Kérdése, hogy nekik művelődési házuk, vagy közösségi terük van-e?

**Dr. Tóth Attila** jegyző válaszában elmondta, hogy az elnevezése Művelődési Ház, de gyakorlatilag egy közösségi szintér. Közép, vagy felsőfokú végzettségű szakember foglalkoztatását írja elő a törvény, ahhoz, hogy főállású szakembert fizessenek nincs meg az anyagi háttér, ezért a Pécsváradi Művelődési Központtal kötött közművelődési megállapodást, így közösen oldják meg ezt a feladatot.

**ÖmbölinéBacher Anna** kérdése, hogy Hidasnak mit tervezett eddig? Neki az önkormányzat fizet? Kaptak érte eddig valamit? Úgy tudja kisebb településeken is van szakember.

**Dr. Tóth Attila** jegyző válaszában elmondta, hogy a statisztikai feladatot végzik közösen a szakemberrel, külön normatívát kapnak erre és az kerül átutalásra. Ha programot szeretnének, akkor a civil szervezeteknek kell kezdeményezni és igényüket benyújtani erre vonatkozóan, a feladatot társulásban látja el.

**Berg Csaba** polgármester kiemelte, hogy tavasztól elvárja, hogy hatékonyabban vegyen részt a feladatokban, színházi előadást hozzanak a Művelődési Házba, ebben tudnak segítség lenni. A programszervezés egyébként nem tartozik az önkormányzat feladatkörébe.

**ÖmbölinéBacher Anna** elmondta, hogy nem kaptak kézzelfogható, szemmel látható segítséget, minden programot a civil egyesületek szerveznek, nem tudta, hogy igényt kell benyújtani.

**László Árpád** hidasi lakos elmondta, hogy a tavalyi évben szó volt a vízművel közösen a fővezeték kitisztítására, végig mosására, ha nem akkor jogi lépéseket tesznek. Ő, mint felhasználó, ha hibát jelent be, küldik az önkormányzathoz őt. Folyamatos a csőtörés, utána is folyamatosan gondok vannak. A szennyezett víz rámegy a belső hálózatra és a levegő is, így kifizetik sok esetben a levegőt, ebből adódik, a magas számla stb. Az önkormányzattal úgy érzi egymásra mutogatás van, a csőtörés után az útburkolat nincs kijavítva sokáig, fog-e ez változni, szörnyű az évi 30-40 csőtörés. Szörnyű dolgokat művelnek, ház alapokat ásnak meg. Történt e valami változás, esetleg jogi út? Miért van ez az ide-oda passzolás?

**Berg Csaba** polgármester válaszában elmondta, hogy ha a polgármester felhívja a lakosság figyelmét, hogy ne nyissák meg a csapokat, akkor azt nem magától teszi, ezt a tanácsot kapja, segíteni szeretné a lakosságot. A fővezeték tisztítását elkezdték, a Kossuth utcában a tavasz során, sajnos akadályba ütközött, nem szerettek volna több kárt okozni, az akkori Mezőföldvíz Kft. szakemberei, ezért befejezték. Nem passzolja át a feladatot, nincs tudomása erről, az önkormányzat tulajdonában nincs víziközmű, sem hálózat.

**Dr. Tóth Attila** jegyző kiemelte, hogy megváltozott a helyzet, ígéretet kaptak erre, de utána 2023. júniusában a Viziközmű Zrt-nek adta az önkormányzat át a vízmű a vagyonát. Sajnálattal látta, hogy a Viziközmű Zrt. még a múlt héten is kért tőlük adatokat. Az önkormányzatnak kötelező feladata volt az egészséges ivóvizet biztosítani, ezt a feladatot átvette az állam, ezért ez a feladatuk megszűnt. Elkészült a beruházás, de a jogszabályváltozás miatt az állam gondoskodik, nem a Mezőföldvíz látja el, kivették a kezükből az összes intézkedési lehetőséget.

**Berg Csaba** polgármester elmondta, hogy sajnos a szakember gárda nem lett jobb.

**ÖmbölinéBacher Anna** kérdése, hogy mit lehet tenni a COOP épületének bérlőjével szemben, hogy az épület a falu központjában van, helyi védelem alatt áll és a legrondább a faluban. Tesz-e ezért vmit az önkormányzat? Annak fejében bérli, hogy rendbe tarjaaz épületet, hogy áll a szankció?

**Berg Csaba** polgármester válaszában elmondta, hogy nagy szívfájdalma, hogy ennyi éven keresztül nem történt semmi, a korábbi vezetőség 50 évre adta ki bérletbe, veszélyhelyzet miatt nem nyitottak újra, jövőre megkeresik a vezetőt anyagi támogatást kérnek.

**Dr. Tóth Attila** jegyző hangsúlyozta, hogy az előkészület egy esetleges pályázathoz megvan, építési anyag felmérése megtörtént, tetőfelújításra a megítélt támogatás csekély volt. A meglévő, érvényes szerződés miatt a bérlőt jelenleg nem tudják kirúgni, a lakosság ellátása is veszélybe kerülne. A bérlőnek vannak kötelezettségei, megakadt az együttműködés, a 2 millió forintos támogatás állítólag ott van a számlájukon, amit felajánlottak.

**Berg Csaba** polgármester elmondta, hogy Hidas Község Képviselő-testülete nem támogatta a piactérre vonatkozó pályázatot, melybe benne lett volna térköves parkoló is, mivel időközben az önerőmértéke vállalhatatlanul megnőtt.

**Fábián Izabella** képviselő kérdése, hogy van e valami koncepció a megüresedett önkormányzati épületre vonatkozóan?

**Berg Csaba** polgármester válaszában elmondta, hogy ezt a képviselő asszony testületi ülésen is megkérdezhette volna, elkülönítettek pénzt erre vonatkozóan, bentlakásos, idősek otthonát terveznének oda.

**Vargyas Gergő** hidasi lakos kérdése, hogy a művelődési házban a fűtés elzárásra került, mi a megoldás erre a jövőre vonatkozóan, hogy az egyesületek tudják használni?

**Berg Csaba** polgármester kiemelte, hogy megoldást abban lát, hogy szakember segítségét kéri abban, hogy a rengeteg energia hol megy el, az egyesületeknek van hova menni, a művelődési házban felújított részük van, ha ott nincs fűtés, akkor sajnálja, ha az az önkormányzat számlájára lenne írva, ezt a sportosok is megoldották fűtéssel.

**ÖmbölinéBacher Anna** elmondta, hogy 3 egyesület van ott, mindig csak a táncosok jönnek szóba.

**Berg Csaba** polgármester hangsúlyozta, hogy ők állnak a szívéhez legközelebb és ők a legnagyobb egyesület. Keresik a megoldást higgye el, spórolás miatt vannak ezek a dolgok. Javasolta volt, hogy az összefogás jelképeként 3 egyház fogjon össze és tartsanak közösen egy karácsonyi ünnepet, de ez sajnos az idén nem tudott megvalósulni.

**László Árpád**kérdése, hogy jól érti, hogy lesz fűtés az egyesületi szárnyon? Bérleti szerződésre lenne szükség, erre ígéretet is kapott, fűtéssel most van gondja, almérő került felszerelésre, ha összejövetel van, megoldják a fűtést. Kiemelte, hogy az orvosi rendelő várótermében nincs fűtés, a radiátor, amit az önkormányzat vásárolt máshol van, 5 fok van bent. A doktornőnek jelezte, hogy miért raktár a mozgáskorlátozott wc, mi lehet a szankció?

**Berg Csaba** polgármester elmondta, hogy a rendelőből ki kell hozni a radiátort a váróterembe.

**Ömböli Ferenc** 15 napos válaszadással szeretné kérni, a gázárral kapcsolatban, hogy mennyi lett a valós ár és mi volt a költségvetés tervezésekor?

**Dr. Tóth Attila** jegyző elmondta, hogy ez közérdekű adatigénylés, írásban kell kérni.

**Ömböli Ferenc** a közművelődési szakemberrel kapcsolatban kiemelte, hogy pénzek folynak ki és nincs mögötte munka, akkor az fiktív, ezt ne tartsák fent, indokolatlan az 1 millió ft, ha kifizetik, legyen érdek. Ő, mint a község legnagyobb adófizetője megállapítja, hogy érdekérvényesítéssel némileg hadilábon áll az önkormányzat. A szerződésekkel kapcsolatban elmondta, hogy mindkét félnek van kötelessége, amit be kell tartani, kéri, ne kritikaként érezzék, de megállapodnak valakivel és azt nem tartják be, akkor van jogi útja.

**Dr. Tóth Attila** jegyző elmondta, hogy bízik fentiek változásában, amennyiben nem, akkor igen lépéseket kell tenni.

**Fényes Endre**képviselő sajnálja, hogy a beszámoló 2 pályázatból áll mindössze, nyalogatják a sebeiket, az állam is él vele, szolgáltatásokat vesznek, az egyesületek nem termelőszövetkezetek, sajnálja, hogy nem partnerek ők és nincsenek partnereik. Sajnálja, hogy nem féléves költségvetésről beszélnek, „ne alkudozzanak”, ennyit kértek és megkapták. Sok mindent sajnál ebből az elmúlt 4 évből és nem tudja, hogy ezt vállalni tudja e felnőtt emberként, ez kritika. Sajnálja, hogy akiket megválasztanak, gyomorgörccsel kell bemenjenek a hivatalba, őt kellene szolgálni, nem kellene megalázkodni,nem tudja elfogadni a beszámolót. Ha közszereplővé tette magát, felveszi a tiszteletdíjat, akkor álljon jogában mindenkinek kritizálni őt.

**Berg Csaba** polgármester kiemelte, hogy 2 pályázatot nyertek, elmondta, hogy miért. Egyházakat nem vonná ide bele, neki jó a kapcsolata velük.

**Fényes Endre**képviselő kiemelte, hogy sokszor meg akarta tapsolni a polgármestert. Ő neki „nagyon rossz” kapcsolata van az egyházakkal.

**Berg Csaba** polgármester elmondta, hogy sajnálja, hogy lelkészként ilyent mond.

**Dr. Tóth Attila** jegyző elmondta, hogy amikor az iskola átkerült a református egyház kezébe, már akkor is kikötés volt, hogy a helyi civilszervezetek térítésmentesen tudják majd használni az iskolát, csak időpontot kell egyeztetni.

**Daradics Erzsébet** hidasi lakos kérdése, hogy a nagy sátor bérlésének díja hova megy és ki a tulajdonosa?

**Berg Csaba** polgármester válaszában elmondta, hogy természetesen az önkormányzat pénztárába megy a bérleti díj, a tájház egyesület az önkormányzattal közösen pályázott, egyeztet a vezetővel, akinek ahogy tudják, kiadják bérbe a sátrat.

**Daradics Erzsébet** úgy tudja, hogy nem volt itthon a bányásznapon a sátor, elsőként a falut kellene szolgálja, nem kiadni olyankor.

**Berg Csaba** polgármester elmondta, hogy a raktárban volt tavaly a sátor, nem látták szükségesnek a felállítását, a fellépőknek pedig a nagyszínpad kell, mert ott nem volt jó a hangtechnika.

**ÖmbölinéBacher Anna** kérdése, hogy a vállalkozók, akik a bányásznapon szolgáltatták az ételt, italt, nem helybeliek, ki dönti el, hogy ki jön ide.

**Berg Csaba** polgármester elmondta, hogy nem vállalták helyiek, sürgősen kellett szerezzen vállalkozót és így jutott oda. Nem jelzett senki, hogy szeretnének.

**Mágel Ágnes** hidasi lakos cáfolta, hogy meg lettek kérdezve, a polgármester kijelentette, hogy senki más nem jöhet ide csak a bonyhádi.

**Berg Csaba** polgármester kiemelte, hogy mindig egy vállalkozó vendéglátós volt, ez nem lett meghirdetve, kis közönség elég, egy vállalkozó kiszolgáló.

**László Árpád** elmondta, hogy az egyesületeknél bérleti szerződés kell az miatt, hogy az egyéb forrás legyen kihasználva. A Petőfi utcában az autószerelő előtt a vízelvezető árok befedése elmaradt, balesetveszélyes. Évek óta kérték már ezt, nem történt meg, az út szét van szaggatva, babakocsisok az úton tolják a babakocsit is a rossz járda állapota miatt. Ellehetetlenül a közlekedés. Évek problémája, a híd alatti szakasz, ott le fog szakadni az út.

**Dr. Tóth Attila** jegyző kiemelte, hogy a bérleti szerződést lefixálták, folyamatban van.

**Berg Csaba** polgármester elmondta, hogy a járdák javításában országos szinten lemaradások vannak, pályázatfüggő, jelenleg nincs rá keret. Ha lesz rá keret, akkor felújítják, megoldás lehet táblák, fekvőrendőre kihelyezése, de azt a hatóság nem tartotta indokoltnak.

**László Árpád** szerint pedig indokolt lenne, mert a járdán parkolnak, nem szabályszerűen, keskeny az utca, szinte egysávos, nem lehet lehúzódni, nem kellene megvárni míg baleset következik be, szükséges lenne a rendőrséggel egyeztetni.

**Berg Csaba** polgármester kérte, hogy a járdán parkolást a rendőrségnek jelezze a Polgárőrség.

**Fényes Endre** képviselő jelezte, hogy más elfoglaltsága miatt most az ülésről távozik, így a képviselők száma 5 főre csökkent.

**Dr. Balázs Dalma Brigitta** képviselő hangsúlyozta, hogy egy korábbi testületi ülésen írásban kérte a táblák, fekvőrendőr kihelyezését, akkor is az volt a polgármester válasza, hogy a hatóság nem tartotta indokoltnak, nem tudja elfogadni a hatóság véleményét, melyről hivatalos választ nem kapott, szeretne egyeztetést kérni a hatósággal. Balesetveszélyes útszakasz, ezt orvosolni kell.

**Vargyas Gergő** hidasi lakos kérdése, hogy 2023-as költségvetésben van e a polgármester részére elkülönített összeg, amivel rendelkezhet, ha igen, mennyi, milyen rendszerességgel kapja és milyen célokra lehet felhasználni?

**Dr. Tóth Attila** jegyző válaszában elmondta, hogy a polgármesternek szabadon felhasználható kerete a költségvetésben nincs és nem is volt elkülönítve.

**Berg Csaba** polgármester kiemelte, hogy olyan hangokat hall vissza, hogy a polgármester átcsoportosít pénzeket, eladott földet, szolgálati házat stb. Ilyen pletykákba kéri, hogy ne mélyüljenek bele.

**László Árpád** kérdése, hogy a főúton kívüli utak is önkormányzati utak és oda tehet ki az önkormányzat táblát? A régi táblák állapota kritikán aluli. Cáfolja, hogy nincs jelentősége a fekvő rendőrnek, igen is van, orvosi rendelő előtt is nagy kátyuk vannak.

**Szemán Szabolcs** hidasi lakos kérdése, hogy a Mecsekkapu étterem mögötti szántóföldek hozzáférése az elzárás miatt nem lehetséges, csak a patakon keresztül történik a megközelítése, eddig ez lehetséges volt az aszály miatt, de ha visszatér a patak, akkor a sárfelhordás stb. miatt probléma lesz ez. Van e valamilyen terv a megközelítésre?

**Berg Csaba** polgármester válaszában elmondta, hogy a fentiek problémát jelentenek, mert egy hepe-hupás területről van szó, a Mecsekkapu étterem parkolóján keresztül van szolgalmi út, ezt próbálják érvényesíteni.

**Szemán Szabolcs** elmondta, hogy igen ez több éve is felmerült, a bejegyzés megvan, van e más b terv?

**Dr. Tóth Attila** jegyző kiemelte, hogy megoldást a Helyi Építési szabályzat módosítása jelenthet, út bejegyzéssel.

**Berg Csaba** polgármester elmondta, hogy a szennyvíz mérő bent van azon területen és még annak a megközelítése is sokszor nehézségekbe ütközik.

**ÖmbölinéBacher Anna** kérdése, hogy mi az önkormányzat hivatalos tájékoztató oldala? Mert a honlap elavult adatokat tartalmaz. Kérdése, hogy a polgármester betegsége, hiányzása alatt ki helyettesíti őt?

**Berg Csaba** polgármester válaszában elmondta, hogy csakis a honlap.

**Dr. Tóth Attila** jegyző kiegészítésként elmondta, hogy a honlapon a kötelező adatok fent vannak, a rendeleteket pedig a Nemzeti Jogszabálytárban lehet elérni. A közzétételi lista határozza meg, hogy mit és hogyan kell közölni, megjelentetni. A facebook az egy közösségi média csupán, nem volt és nem is lesz soha az önkormányzat hivatalos oldala. A polgármestert az alpolgármester, a jegyzőt senki nem helyettesíti.

**Vargyas Gergő** kérdése, hogy áll a sportpályán elhelyezett építési törmelék ügye, ki szállította oda, mekkora mennyiségű törmelék, ill. úgy tudja, hogy történt a lakosság részéről bejelentés a hatóság felé, ezt követően ki szállította el, ill. milyen összegben és ki a felelős ezért?

**Berg Csaba** polgármester kiemelte, hogy ez ügyben eljárás van folyamatban, hidasi lakos jelentette fel az önkormányzatot. Önkormányzati bontásból eredő törmeléket borítottak önkormányzati területre, ahol már volt is törmelék, hosszú-hosszú évek alatt összegyűlt törmelékről van szó, rendőrségen van az ügy, ha lezárul, tájékoztatást fog adni.

**Dr. Tóth Attila** jegyző hangsúlyozta, hogy a polgármester nem adhat felvilágosítást folyamatban lévő büntetőügyről.

**Vargyas Gergő** úgy tudja, hogy nem az önkormányzat felé tettek jelentést, hanem a szakhatóság felé.

**Berg Csaba** polgármester elmondta, hogy több felé készült feljelentés, egyik hatóság a helyszíni szemle alkalmával a Sportkör ellen is feljelentést tett, mert locsolócsöveket találtak.

**Ömböli Ferenc** kiemelte, egyet tud érteni azzal, hogy a sportpálya környékére, ahol az egészséges életet kell biztosítani, ott szemetet nem helyezünk el. Nem lett volna praktikusabb egyből elvitetni, mint a sportpályára tenni, milyen költségbe került volna ez? Úgy érzi nincs megoldva az ilyen hulladékszállítás. Nem volt jó döntés, de a döntéseknél előfordul, hogy hibázhat az ember, a téves döntésnek megvolt a következménye, a költségvetésben ez látszik, valahol milliós nagyságban szerinte.

**Berg Csaba** polgármester elmondta, hogy az építési törmelék veszélyes hulladéknak számít, ezért vannak feljelentve. Azért nem szállíttatta el egyből, mert amit tudtak téglákat kiszedtek belőle, és ott szerették volna a többit is kiszedni, kitisztítani, pénzt csinálni belőle. Ha tudták volna, hogy fel lesznek jelentve, akkor nem viszik oda. Azért lett odaszállítva, mert nemcsak ez a törmelék volt ott, évekkel ezelőtti törmelék is volt ott, az nem bántotta senkinek a szemét ez idáig. Sajnos, nem csak Hidas küzd ezzel a problémával.

**Ömböli Ferenc** szerint azért a tekintetben fel van mentve a polgármester, hogy a régi szemét is ott volt, azt is el kellett vitetni, ezért kerül ennyibe.

**ÖmbölinéBacher Anna** kérdése, hogy az önkormányzaté a terület?

**Berg Csaba** válaszában elmondta, hogy a terület az önkormányzaté, a sport használja.

**Vargyas Gergő**kérdése, hogy a faluban keletkező zöld hulladék is ott volt, azzal mi a terv?

**Berg Csaba** polgármester válaszában elmondta, hogy komposztálják az ágakat, leveleket. A hulladék odaszállításával segítették a lakókat, de ezt nem tudják már tovább vállalni.

**Dr. Balázs Dalma Brigitta** képviselő elmondta, hogy ő vetette fel korábbi testületi ülésen, hogy több vállalkozó is van, aki házhoz megy és ledarálná a zöld hulladékot és ez segítség lehetne a lakosságnak.

**Dr. Tóth Attila** jegyző kiemelte, hogy aki hulladékhoz nyúl, annak hulladékkezelési engedéllyel kell rendelkeznie, szakmérnöknek kell lenni, a lakosság megrendelheti, de önkormányzat csak akkor vállalhat ilyent fel, ha tud hozzá adni megfelelő végzettségű embert.

**Dr. Balázs Dalma Brigitta** képviselő elmondta, hogy nem az önkormányzatot akarja terhelni ezzel, a lakó bérelné meg a vállalkozótól.

**Dr. Tóth Attila** jegyző elmondta, hogy az önkormányzat nem közvetíthet ebben.

**Mózesné Némethi Rita Erzsébet** kiemelte, hogy a szolgáltatótól önkormányzati szinten meg lehet rendelni, hogy pl. havonta egyszer szállítsa el a zöldhulladékot.

**Berg Csaba** polgármester elmondta, hogy ennek költségei vannak, el kell dönteni, hogy azt ki fizetné, a faluban ez nem merült fel nagy problémaként. Kiegészítésként elmondta, hogy a Kölcsey utcában vismaior pályázatot nyertek, a leszakadt partfal, útszakaszra, 20 millió forintot nyertek, 2 millió forint önerőt szavazott meg erre a testület.

**Szemán Szabolcs**elmondta, hogy korábban volt a Vegyi bekötő úton stb. önkormányzat által szervezett, közösségi összefogás keretében hulladékszedés, kérdése, hogy erre az új hulladék törvény ad lehetőséget? A Rózsa utca felett a vízvédelmiobjektumhoz a termelők földes útjain járt fel a kivitelező cég, esetleg volt e valamiféle ködbérezés az önkormányzat részéről, kárigénnyel léphetnek fel a földtulajdonosok?

**Berg Csaba** polgármester válaszában elmondta, hogy a kivitelező a gazdákkal megegyezett.

**Mágel Ágnes** hidasi lakos kérdése, hogy a Hidasért Nonprofit Kft ügyvezetője lemondott december 1-ével, ha jól tudja, akkor a képviselők nem kaptak önéletrajzot az új jelentkezőről, így meg kellett nekik választaniuk, mert megszűnt volna a kft.

**Dr. Tóth Attila** jegyző kiemelte, hogy ebben a formában ez nem igaz, a vezető lemondása után még 30 napig helyt állt, egy jelölt volt, aki alkalmasnak tűnt, a testület előtti bemutatása megtörtént, 3 hónapig próbaidőre ki lett nevezve.

**Mágel Ágnes** kérdése, hogy nem kellett volna megpályáztatni, mivel önkormányzati cég, ill. az ügymenetet bevételét, kiadását hol lehet megtekintetni?Kérdése, hogy a mai ülés felvétélét hol lehet majd megtekinteni? Kérdése, hogy a civil szervezetek a december 17.-én megrendezésre kerülő karácsonyi vásárra a Művelődési Ház mosdóját ill. előterének a használatát megkaphatják-e?

**Dr. Tóth Attila** jegyző elmondta, hogy a cégtörvény hatálya alá tartozik, nem ír elő kötelező pályáztatást. A költségvetésben a mérleg oldalon látszik a kft. bevétele, kiadása, évközben pedig az ügyvezetőnél látható. Azzal kezdték, hogy egy belső ellenőrt kértek fel, hogy vizsgálja felül a kft. működésének kiadás, bevételére vonatkozóan, a hivatalban lehet megtekinteni, az adatok mindenki számára nyilvánosak. A közmeghallgatás felvételének készítése a jegyzőkönyv megkönnyítése miatt történik, közzétételét nem kérték, az ülésről készült jegyzőkönyv a hivatalban megtekinthető, adatigényléssel e-mailben és kérhető, nyilvános.

**Dr. Tóth Attila** jegyző elmondta, hogy a lakosság a szolgáltató zsákjaiban, a szolgáltató edényeiben helyezhet el hulladékot. A szemétszedést is így lehet önkéntesen végezni.

**Berg Csaba** polgármester kérdése, hogy Mágel Ágnes melyik civil szervezetet képviseli?

**Mágel Ágnes** elmondta, hogy egyiket sem, kérdése, hogy megkaphatják e az egyesületek a helyiségeket?

**Berg Csaba** polgármester válasza, hogy ha egy egyesülettől az előtér, ill. mosdó használatra érkezik kérés, akkor biztosítani fogják.

**Dr. Tóth Attila** jegyző elmondta, hogy ha nem kommunikálnak egymással, akkor csak egymás mellett beszélnek el, utólag szembesülnek dolgokkal, amire eddig engedélyt kértek, azt megkapták.

**ÖmbölinéBacher Anna** elmondta, hogy ez a kérés egy tegnapi történés.

**Berg Csaba** polgármester kiemelte, hogy többen szóvá tették, hogy nincs kapcsolata az egyesületekkel, a karácsonyi vásárral kapcsolatban 3 egyesület vissza sem jelzett a megkeresésére, 10 nap volt a válaszadásra, egyik sem válaszolt.

**ÖmbölinéBacher Anna** cáfolja, mert ő elküldte. Azok után kapták a felkérést, hogy benyújtották a tavalyi évi kérésüket. A néptánc egyesületnek a kürtös kalács sütésére nem áll rendelkezésre az infrastuktúra a helyszínen.

**Vargyas Gergő** szerint tájékoztatást kaptak, nem meghívást.

**Berg Csaba** polgármester hangsúlyozta, hogy neki sem volt megkeresése a 17.-ei vásárra, csak meghatározták az időpontot. A tavalyi évben a nagy megszorítások miatt nyilatkozott úgy, hogy nem lesz adventi vásár, ezzel szemben bejött a német önkormányzat elnöke és elmondta, hogy segítőkezet nyújtsanak neki, megszervezik az adventi vásárt, kiemelte akkor is neki, hogy ez egy alkalomra szól, jövőre ezt az önkormányzat rendezi továbbra is, csak arra az egy alkalomra szólt, egy évben. Erre ebben ez évben kap egy levelet, hogy hol és mikor lesz a vásár.

**László Árpád** elmondta, hogy csak javaslat volt, nem kész tények, ezt írtak le, az egyesületek ezt javasolták.

**Dr. Tóth Attila** jegyző hangsúlyozta, hogy a levelet ő is ismeri, arról szólt, hogy 17.-én lesz az adventi vásár, ezért is kéri, hogy beszéljenek egymással.

**Berg Csaba** polgármester elmondta, hogy egy évről volt szó, pironkodik testületi ülésen és most a közmeghallgatáson is, hogy ilyen méltatlan dolgokkal kell foglalkozni, akár jó is lehetne, ha ez lenne a legnagyobb problémájuk. Békés adventi időszakot kíván mindenkinek! Sajnálja, hogy a település lakói ideje korán bele lettek rángatva kampány dolgokba, elcsendesedve, boldog, békés karácsonyt, jó egészséget kíván mindenkinek az elkövetkezendő esztendőre, köszöni az egyesületek, képviselők, kollégák, lakók munkáját!

Tekintettel arra, hogy az ülésen több kérdés, észrevétel, indítvány nem hangzott el a polgármester a közmeghallgatást berekesztette.

kmf.

|  |  |
| --- | --- |
| Berg Csaba  polgármester | Dr. Tóth Attila  jegyző |